title: PROVEDBENA UREDBA KOMISIJE (EU) …/... o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa

text:
               PROVEDBENA UREDBA KOMISIJE (EU) …/...

               оd 3.12.2018.

               o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”)
                  1
               , a posebno njezin članak 8. stavak 2. i članak 9. stavak 2.,

               budući da:

               (1)Uredbom (EU) 2016/429 utvrđena su pravila o sprečavanju i suzbijanju bolesti koje su prenosive na životinje ili ljude, uključujući pravila za utvrđivanje prioriteta i kategorizaciju bolesti s popisa koje izazivaju zabrinutost na razini Unije. Člankom 5. Uredbe (EU) 2016/429 predviđeno je da se na bolesti s popisa navedene u tom članku i u Prilogu II. toj uredbi primjenjuju posebna pravila za sprečavanje i suzbijanje bolesti. Prilog II. Uredbi (EU) 2016/429 izmijenjen je Delegiranom uredbom Komisije 2018/1629
                  2
               , a te se izmjene primjenjuju od 21. travnja 2021.

               (2)Pravila za sprečavanje i suzbijanje bolesti s popisa trebala bi se primjenjivati samo na vrste i skupine vrsta koje mogu prenositi takve bolesti s popisa tako što su podložne tim bolestima ili djeluju kao vektori.

               (3)Bolesti s popisa zahtijevaju različite vrste mjera upravljanja, kako je utvrđeno u pravilima o sprečavanju i suzbijanju bolesti iz članka 9. Uredbe (EU) 2016/429, i uzimajući u obzir potencijalnu ozbiljnost njihova utjecaja na javno zdravlje ili zdravlje životinja, gospodarstvo, društvo ili okoliš. Te mjere sežu od osnovnih odgovornosti i obveza, kao što su izvješćivanje i obavješćivanje o pojavi ili sumnji na pojavu bolesti s popisa i programi iskorjenjivanja bolesti, do sveobuhvatnih posebnih mjera nadzora i iskorjenjivanja bolesti koje se provode na razini Unije te mjera koje se odnose na kretanje životinja i proizvoda životinjskog podrijetla u Uniji te njihov ulazak u Uniju.

               (4)U članku 8. stavcima 2. i 3. i članku 9. stavcima 1. i 2. Uredbe (EU) 2016/429 i Prilogu IV. toj uredbi utvrđeni su određeni kriteriji za uvrštavanje na popis određenih vrsta ili skupina vrsta na koje se primjenjuju pravila za sprečavanje i suzbijanje bolesti utvrđena u toj uredbi, kao i metoda primjene pravila za sprečavanje i suzbijanje bolesti na bolesti s popisa.

               (5)Komisija je uz pomoć Europske agencije za sigurnost hrane (EFSA) i na temelju znanstvenih spoznaja referentnih laboratorija EU-a za zdravlje životinja provela sustavnu procjenu bolesti s popisa koje zahtijevaju intervenciju Unije. Pritom je u obzir uzela i dostupne informacije Svjetske organizacije za zdravlje životinja.

               (6)U sustavnoj procjeni Komisije u obzir su uzeti i razni čimbenici, kao što su vrste prijemljive na određene bolesti s popisa, izvorišta bolesti i vektori bolesti, je li bolest s popisa trenutačno prisutna u Uniji, kako se bolest s popisa prenosi među životinjama i sa životinja na ljude te njezin potencijalni utjecaj na zdravlje životinja i ljudi, uključujući stope obolijevanja i smrtnosti. U sustavnoj je procjeni razmotren i širi utjecaj tih bolesti s popisa na gospodarstvo, društvo, dobrobit životinja, okoliš i bioraznolikost.

               (7)Za potrebe sustavne procjene EFSA je dostavila znanstveno mišljenje o infekciji bakterijama Brucella abortus, B. melitensis i B. suis
                  3
               , infekciji kompleksom Mycobacterium tuberculosis (M. bovis, M. caprae i M. tuberculosis)
                  4
               , infekciji virusom bolesti plavog jezika (serotipovi 1–24)
                  5
               , bedrenicom
                  6
               , surom (Trypanosoma evansi)
                  7
               , virusom ebole
                  8
               , paratuberkulozom
                  9
               , japanskim encefalitisom
                  10
               , groznicom zapadnog Nila
                  11
               , infekciji bakterijama Mycoplasma mycoides podvrstom mycoides SC (zarazna pleuropneumonija goveda)
                  12
               , zaraznim rinotraheitisom goveda / zaraznim pustularnim vulvovaginitisom
                  13
               , virusnim proljevom goveda
                  14
               , goveđom genitalnom kampilobakteriozom
                  15
               , trihomonijazom
                  16
               , enzootskom leukozom goveda
                  17
               , zaraznom pleuropneumonijom koza
                  18
               , epididimitisom ovaca (Brucella ovis)
                  19
               , venezuelskim encefalitisom kopitara
                  20
               , encefalitisom kopitara (istočnim i zapadnim)
                  21
               , infekciji virusom bolesti Aujeszkoga
                  22
               , infekciji virusom reproduktivnog i respiratornog sindroma svinja
                  23
               , ptičjom mikoplazmozom (Mycoplasma gallisepticum i M. meleagridis)
                  24
               , infekciji bakterijama Salmonella Pullorum, S. Gallinarum i S. arizonae
                  25
               , infekciji niskopatogenim virusima ptičje gripe
                  26
               , zarazi grinjom Varroa spp. (varooza)
                  27
               , infekciji gljivicom Batrachochytrium salamandrivorans
                  28
                i bolešću koju uzrokuje virus koi herpes
                  29
                u skladu s člankom  8. stavkom 3. Uredbe (EU) 2016/429 i Prilogom IV. toj uredbi i slijedila je metodu utvrđenu u znanstvenom mišljenju donesenom 5. travnja 2017. o ad hoc metodi za procjenu uvrštavanja na popis i za kategorizaciju bolesti životinja u okviru Zakona o zdravlju životinja
                  30
               .

               (8)Budući da se Uredba (EU) 2016/429 primjenjuje od 21. travnja 2021., mjere predviđene ovom Uredbom također bi se trebale primjenjivati od tog datuma.

               (9)Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

               Članak 1.
                  Za potrebe ove Uredbe, primjenjuju se sljedeće definicije:

               (1)„bolest kategorije A”: znači bolest s popisa koja se inače ne pojavljuje u Uniji i za koju se moraju poduzeti hitne mjere iskorjenjivanja čim je otkrivena, kako je navedeno u članku 9. stavku 1. točki (a) Uredbe (EU) 2016/429;

               (2)„bolest kategorije B”: znači bolest s popisa koja se mora suzbijati u svim državama članicama s ciljem njezina iskorjenjivanja diljem Unije, kako je navedeno u članku 9. stavku 1. točki (b) Uredbe (EU) 2016/429;

               (3)„bolest kategorije C”: znači bolest s popisa koja je relevantna za neke države članice i za koju su potrebne mjere kako bi se spriječilo njezino širenje u dijelove Unije koji su službeno slobodni od bolesti ili u kojima postoje programi iskorjenjivanja dotične bolesti s popisa, kako je navedeno u članku 9. stavku 1. točki (c) Uredbe (EU) 2016/429;

               (4)„bolest kategorije D”: znači bolest s popisa za koju su potrebne mjere kako bi se spriječilo njezino širenje zbog njezina ulaska u Uniju ili premještanja između država članica, kako je navedeno u članku 9. stavku 1. točki (d) Uredbe (EU) 2016/429;

               (5)„bolest kategorije E”: znači bolest s popisa koju je unutar Unije potrebno nadzirati, kako je navedeno u članku 9. stavku 1. točki (e) Uredbe (EU) 2016/429.

               Članak 2.

               Pravila za sprečavanje i suzbijanje bolesti za bolesti s popisa iz članka 9. stavka 1. Uredbe (EU) 2016/429 primjenjuju se na kategorije bolesti s popisa za vrste i skupine s popisa navedene u tablici iz Priloga ovoj Uredbi.

               Članak 3.

               Ova Uredba stupa na snagu dvadesetog dana od dana objave u Službenom listu Europske unije.

               Primjenjuje se od 21. travnja 2021.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 3.12.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 84, 31.3.2016., str. 1.

                     (2)

                        Delegirana uredba Komisije (EU) 2018/1629 оd 25. srpnja 2018. o izmjeni popisa bolesti navedenog u Prilogu II. Uredbi (EU) 2016/429 Europskog parlamenta i Vijeća o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 272, 31.10.2018., str. 11.).

                     (3)

                        EFSA Journal 2017.; 15(7):4889.

                     (4)

                        EFSA Journal 2017.; 15(8):4959.

                     (5)

                        EFSA Journal 2017.; 15(8):4957.

                     (6)

                        EFSA Journal 2017.; 15(7):4958.

                     (7)

                        EFSA Journal 2017.; 15(7):4892.

                     (8)

                        EFSA Journal 2017.; 15(7):4890.

                     (9)

                        EFSA Journal 2017.; 15(7):4960.

                     (10)

                        EFSA Journal 2017.; 15(7):4948.

                     (11)

                        EFSA Journal 2017.; 15(8):4955.

                     (12)

                        EFSA Journal 2017.; 15(10):4995.

                     (13)

                        EFSA Journal 2017.; 15(7):4947.

                     (14)

                        EFSA Journal 2017.; 15(8):4952.

                     (15)

                        EFSA Journal 2017.; 15(10):4990.

                     (16)

                        EFSA Journal 2017.; 15(10):4992.

                     (17)

                        EFSA Journal 2017.; 15(8):4956.

                     (18)

                        EFSA Journal 2017.; 15(10):4996.

                     (19)

                        EFSA Journal 2017.; 15(10):4994.

                     (20)

                        EFSA Journal 2017.; 15(8):4950.

                     (21)

                        EFSA Journal 2017.; 15(7):4946.

                     (22)

                        EFSA Journal 2017.; 15(7):4888.

                     (23)

                        EFSA Journal 2017.; 15(7):4949.

                     (24)

                        EFSA Journal 2017.; 15(8):4953.

                     (25)

                        EFSA Journal 2017.; 15(8):4954.

                     (26)

                        EFSA Journal 2017.; 15(7):4891.

                     (27)

                        EFSA Journal 2017.; 15(10):4997.

                     (28)

                        EFSA Journal 2017.; 15(11):5071.

                     (29)

                        EFSA Journal 2017.; 15(7):4907.

                     (30)

                        EFSA Journal 2017.; 15(7):4783.

    ---documentbreak---

               HR

               PRILOG

               TABLICA IZ ČLANKA 2.

                        NAZIV BOLESTI S POPISA

                        KATEGORIJA BOLESTI S POPISA

                        VRSTE S POPISA

                        VRSTA I SKUPINA VRSTA

                        VEKTORSKA VRSTA

                        Slinavka i šap

                        A+D+E

                        Artiodactyla (parnoprstaši), Proboscidea (surlaši)

                        Infekcija virusom goveđe kuge

                        A+D+E

                        Artiodactyla (parnoprstaši)

                        Infekcija virusom groznice Riftske doline (Rift Valley)

                        A+D+E

                        Perissodactyla (neparnoprstaši), Antilocapridae (rašljoroge antilope), Bovidae (šupljorošci), Camelidae (deve), Cervidae (jeleni), Giraffidae (žirafe), Hippopotamidae (vodenkonji), Moschidae (moškavci), Proboscidea (surlaši)

                        Culicidae (komarci)

                        Infekcija bakterijama Brucella abortus, B. melitensis, B.suis

                        B+D+E

                        Bison ssp., Bos ssp., Bubalus ssp., Ovis ssp., Capra ssp.

                        D+E

                        Artiodactyla (parnoprstaši) osim Bison ssp., Bos ssp., Bubalus ssp., Ovis ssp., Capra ssp.

                        E

                        Perissodactyla (neparnoprstaši), Carnivora (zvijeri), Lagomorpha (dvojezupci)

                        Infekcija kompleksom Mycobacterium tuberculosis (M. bovis, M. caprae i M. tuberculosis)

                        B+D+E

                        Bison ssp., Bos ssp., Bubalus ssp.

                        D+E

                        Artiodactyla (parnoprstaši) osim Bison ssp., Bos ssp., Bubalus ssp.

                        E

                        Mammalia (sisavci) (kopneni)

                        Infekcija virusom bjesnoće

                        B+D+E

                        Carnivora (zvijeri), Bovidae (šupljorošci), Suidae (prave svinje), Equidae (kopitari), Cervidae (jeleni), Camelidae (deve)

                        E

                        Chiroptera (šišmiši)

                        Zaraza trakavicom Echinococcus multilocularis

                        C+D+E

                        Canidae (psi)

                        Infekcija virusom bolesti plavog jezika (serotipovi 1–24)

                        C+D+E

                        Antilocapridae (rašljoroge antilope), Bovidae (šupljorošci), Camelidae (deve), Cervidae (jeleni), Giraffidae (žirafe), Moschidae (moškavci), Tragulidae (patuljasti moškavci)

                        Culicoides spp.

                        Infekcija virusom epizootske hemoragijske bolesti

                        D+E

                        Antilocapridae (rašljoroge antilope), Bovidae (šupljorošci), Camelidae (deve), Cervidae (jeleni), Giraffidae (žirafe), Moschidae (moškavci), Tragulidae (patuljasti moškavci)

                        Culicoides spp.

                        Bedrenica

                        D+E

                        Perissodactyla (neparnoprstaši), Artiodactyla (parnoprstaši), Proboscidea (surlaši)

                        Sura (Trypanosoma evansi)

                        D+E

                        Equidae (kopitari), Artiodactyla (parnoprstaši)

                        Tabanidae (obadi)

                        Bolest virusa ebole

                        D+E

                        Primati osim čovjeka (čovjekoliki majmuni)

                        Paratuberkuloza

                        E

                        Bison ssp., Bos ssp., Bubalus ssp., Ovis ssp., Capra ssp., Camelidae (deve), Cervidae (jeleni)

                        Japanski encefalitis

                        E

                        Equidae (kopitari)

                        Culicidae (komarci)

                        Groznica zapadnog Nila

                        E

                        Equidae (kopitari), Aves (ptice)

                        Culicidae (komarci)

                        Q groznica

                        E

                        Bison ssp., Bos ssp., Bubalus ssp., Ovis ssp., Capra ssp.

                        Infekcija virusom bolesti kvrgave kože

                        A+D+E

                        Bison ssp., Bos ssp., Bubalus ssp.

                        Člankonošci Haematophagous

                        Infekcija bakterijama Mycoplasma mycoides podvrsta mycoides SC (zarazna pleuropneumonija goveda)

                        A+D+E

                        Bison ssp., Bos ssp., Bubalus ssp., Syncerus cafer

                        Zarazni rinotraheitis goveda/zarazni pustularni vulvovaginitis

                        C+D+E

                        Bison ssp., Bos ssp., Bubalus ssp.

                        D+E

                        Camelidae (deve), Cervidae (jeleni)

                        Virusni proljev goveda

                        C+D+E

                        Bison ssp., Bos ssp., Bubalus ssp.

                        Goveđa genitalna kampilobakterioza

                        D+E

                        Bison ssp., Bos ssp., Bubalus ssp.

                        Trihomonijaza

                        D+E

                        Bison ssp., Bos ssp., Bubalus ssp.

                        Enzootska leukoza goveda

                        C+D+E

                        Bison ssp., Bos ssp., Bubalus ssp.

                        Ovčje i kozje boginje

                        A+D+E

                        Ovis ssp., Capra ssp.

                        Infekcija virusom kuge malih preživača

                        A+D+E

                        Ovis ssp., Capra ssp., Camelidae (deve), Cervidae (jeleni)

                        Zarazna pleuropneumonija koza

                        A+D+E

                        Ovis ssp., Capra ssp., Gazella ssp.

                        Epididimitis ovaca (Brucella ovis)

                        D+E

                        Ovis ssp., Capra ssp.

                        Konjska kuga

                        A+D+E

                        Equidae (kopitari)

                        Culicoides spp.

                        Infekcija bakterijom Burkholderia mallei (maleus)

                        A+D+E

                        Equidae (kopitari), Capra ssp., Camelidae (deve)

                        Infekcija virusnim arteritisom konja

                        D+E

                        Equidae (kopitari)

                        zarazna anemija kopitara:

                        D+E

                        Equidae (kopitari)

                        Tabanidae (obadi)

                        Durina

                        D+E

                        Equidae (kopitari)

                        Venezuelski encefalitis kopitara

                        D+E

                        Equidae (kopitari)

                        Culicidae (komarci)

                        Kontagiozni metritis kobila

                        D+E

                        Equidae (kopitari)

                        Encefalitis kopitara (istočni i zapadni)

                        E

                        Equidae (kopitari)

                        Culicidae (komarci)

                        Klasična svinjska kuga

                        A+D+E

                        Suidae (prave svinje), Tayassuidae (pekariji)

                        Afrička svinjska kuga

                        A+D+E

                        Suidae (prave svinje)

                        Ornithodoros

                        Infekcija virusom bolesti Aujeszkoga

                        C+D+E

                        Suidae (prave svinje)

                        Infekcija virusom reproduktivnog i respiratornog sindroma svinja

                        D+E

                        Suidae (prave svinje)

                        Visokopatogena influenca ptica

                        A+D+E

                        Aves (ptice)

                        Infekcija virusom newcastleske bolesti

                        A+D+E

                        Aves (ptice)

                        Ptičja mikoplazmoza (Mycoplasma gallisepticum i M. meleagridis)

                        D+E

                        Gallus gallus, Meleagris gallopavo

                        Infekcija bakterijama Salmonella Pullorum, S. Gallinarum i S. arizonae

                        D+E

                        Gallus gallus, Meleagris gallopavo, Numida meleagris, Coturnix coturnix, Phasianus colchicus, Perdix perdix, Anas spp.

                        Infekcija virusima niskopatogene influence ptica

                        D+E

                        Aves (ptice)

                        Klamidioza ptica

                        D+E

                        Psitako-vrste

                        Zaraza grinjom Varroa spp. (varooza)

                        C+D+E

                        Apis (pčele)

                        Zaraza nametnikom Aethina tumida (mali kornjaš košnice)

                        D+E

                        Apis (pčele), Bombus ssp.

                        Američka gnjiloća

                        D+E

                        Apis (pčele)

                        Zaraza grinjom Tropilaelaps spp.

                        D+E

                        Apis (pčele)

                        Infekcija gljivicom Batrachochytrium salamandrivorans

                        D+E

                        Caudata (repaši)

                        Epizootska hematopoetska nekroza

                        A+D+E

                        Kalifornijska pastrva (Oncorhynchus mykiss), grgeč (Perca fluviatilis)

                        Sivi glavaš (Aristichthys nobilis), zlatni karas (Carassius auratus), karas (Carassius carassius), šaran i koi šaran (Cyprinus carpio), bijeli glavaš (Hypophthalmichthys molitrix), klen (Leuciscus spp), bodorka (Rutilus rutilus), crvenperka (Scardinius erythrophthalmus), linjak (Tinca tinca)

                        Virusna hemoragijska septikemija

                        C+D+E

                        Haringa (Clupea spp.), bjelica (Coregonus ssp.), štuka (Esox lucius), bakalar (Melanogrammus aeglefinus), pacifički bakalar (Gadus macrocephalus), atlantski bakalar (Gadus morhua), pacifički lososi (Oncorhynchus spp.), kalifornijska pastrva (Oncorhynchus mykiss), rocling (Onos mustelus), morska pastrva (Salmo trutta), veliki romb (Scophthalmus maximus), papalina (Sprattus sprattus) i lipljan (Thymallus thymallus), Paralichthys olivaceus, glavatica (Salmo marmoratus), sjevernoamerička jezerska pastrva (Salvelinus namaycush), usnjača (Labridae spp.) i morski okun (Cyclopteridae spp.)

                        Moruna (Huso huso), jesetra (Acipenser gueldenstaedtii), kečiga (Acipenser ruthenus), pastruga (Acipenser stellatus), atlanska jesetra (Acipenser sturio), sibirska jesetra (Acipenser baerii), bijeli glavaš (Aristichthys nobilis), zlatni karas (Carassius auratus), karas (Carassius carassius), šaran i koi šaran (Cyprinus carpio), sivi glavaš (Hypophtalmichthys molitrix), klen (Leuciscus spp), bodorka (Rutilus rutilus), crvenperka (Scardinius erythrophthalmus), linjak (Tinca tinca),  sjevernoafrički som (Clarias gariepinus), štuka (Esox lucius), somić (Ictalurus spp.), crni somić (Ameiurus melas), kanalski som (Ictalurus punctatus), panga som (Pangasius pangasius), smuđ (Sander lucioperca), som (Silurus glanis), lubin (Dicentrarchus labrax), prugasti grgeč (Morone chrysops x Morone saxatilis, cipal glavaš (Mugil cephalus), crvena hama (Sciaenops ocellatus), hama (Argyrosomus regius), koraf (Umbrina cirrosa), tunj (Thunnus spp.), tunj (atlantska tuna plavih peraja) (Thunnus thynnus), bijela kirnja (Epinephelus aeneus), kirnja (Epinephelus marginatus), senegalski list (Solea senegalensis), list (Solea solea), arbun (Pagellus erythrinus), zubatac (Dentex dentex), komarča (Sparus aurata), šarag (Diplodus sargus), rumenac okan (Pagellus bogaraveo), japanska komarča (Pagrus major), pic (Diplodus puntazzo), fratar (Diplodus vulgaris), pagar (Pagrus pagrus) | Tilapia spp (Oreochromis), potočna zlatovčica (Salvelinus fontinalis), jezerska zlatovčica (Salvelinus alpinus)

                        Zarazna hematopoetska nekroza

                        C+D+E

                        Keta losos (Oncorhynchus keta), srebrni losos (Oncorhynchus kisutch), japanski losos (Oncorhynchus masou), kalifornijska pastrva (Oncorhynchus mykiss), buljooki losos (Oncorhynchus nerka), crveni losos (Oncorhynchus rhodurus), veliki losos (Oncorhynchus tshawytsch), atlantski losos (Salmo salar), sjevernoamerička jezerska pastrva (Salvelinus namaycush), glavatica (Salmo marmoratus), potočna zlatovčica (Salvelinus fontinalis), jezerska zlatovčica (Salvelinus alpinus), Salvelinus leucomaenis

                        Moruna (Huso huso), jesetra (Acipenser gueldenstaedtii), kečiga (Acipenser ruthenus), pastruga (Acipenser stellatus), atlanska jesetra (Acipenser sturio), sibirska jesetra (Acipenser baerii), bijeli glavaš (Aristichthys nobilis), zlatni karas (Carassius auratus), karas (Carassius carassius), šaran i koi šaran (Cyprinus carpio), sivi glavaš (Hypophtalmichthys molitrix), klen (Leuciscus spp), bodorka (Rutilus rutilus), crvenperka (Scardinius erythrophthalmus), linjak (Tinca tinca),  sjevernoafrički som (Clarias gariepinus), somić (Ictalurus spp.), crni somić (Ameiurus melas), kanalski som (Ictalurus punctatus), panga som (Pangasius pangasius), smuđ (Sander lucioperca), som (Silurus glanis),  atlantski halibut (Hippoglossus hippoglossus), iverak (Platichthys flesus), atlantski bakalar (Gadus morhua), bakalar (Melanogrammus aeglefinus), riječni rak (Astacus astacus), signalni rak (Pacifastacus leniusculus), crveni močvarni rak (Procambarus clarkii)

                        Infekcija virusom anemije lososa s uklonjenim genotipom HPR (visoko polimorfno područje)

                        C+D+E

                        Kalifornijska pastrva (Oncorhynchus mykiss), atlantski losos (Salmo salar), morska pastrva (Salmo trutta)

                        Bolest koju uzrokuje virus koi herpes

                        E

                        Obični šaran i koi šaran (Cyprinus carpio)

                        Zlatni karas (Carassius auratus) i bijeli amur (Ctenopharyngodon idella)

                        Infekcija s Mikrocytos mackini

                        A+D+E

                        Japanska kamenica (Crassostrea gigas), američka kamenica Crassostrea virginica), tihooceanska kamenica (Ostrea conchaphila) i europska kamenica (Ostrea edulis)

                        Infekcija s Perkinsus marinus

                        A+D+E

                        Japanska kamenica (Crassostrea gigas), američka kamenica (Crassostrea virginica)

                        Hlap (Homarus gammarus), morski kratkorepi rak (Brachyura spp.), australski slatkovodni rak Yabi (Cherax destructor), div slatkovodni škamp (Macrobrachium rosenbergii), jastog (Palinurus spp.), baršunasta rakovica (Portunus puber), indopacifički močvarni rak (Scylla serrata), kozice (Penaeus indicus, Penaeus japonicus, Penaeus kerathurus, Penaeus stylirostris, Penaeus vannamei)

                        Infekcija s Bonamia exitiosa

                        C+D+E

                        Australska kamenica (Ostrea angasi), čileanska kamenica (Ostrea chilensis) i europska kamenica (Ostrea edulis)

                        Portugalska kamenica (Crassostrea angulata), japanska kamenica (Crassostrea gigas), američka kamenica (Crassostrea virginica)

                        Infekcija s Bonamia ostreae

                        C+D+E

                        Australska kamenica (Ostrea angasi), čileanska kamenica (Ostrea chilensis), tihooceanska kamenica (Ostrea conchaphila), azijska kamenica (Ostrea denselammellosa), europska kamenica (Ostrea edulis) i argentinska kamenica (Ostrea puelchana)

                        Brbavica (Cerastoderma edule), kusasta donaks (Donax trunculus), Mya arenaria, sjeverna ledinka (Mercenaria mercenaria), Meretrix lusoria, kućica (Ruditapes decussatus), filipinska kućica (Ruditapes philippinarum), zlatna kućica (Venerupis aurea), mediteranska kućica (Venerupis pullastra), prnjavica (Venus verrucosa), velika atlantska kapica (Pecten maximus)

                        Infekcija s Marteilia refringens

                        C+D+E

                        Australska kamenica (Ostrea angasi), čileanska kamenica (Ostrea chilensis), europska kamenica (Ostrea edulis), argentinska kamenica (Ostrea puelchana)

                        Brbavica (Cerastoderma edule), kusasta donaks (Donax trunculus), Mya arenaria, sjeverna ledinka (Mercenaria mercenaria), Meretrix lusoria, kućica (Ruditapes decussatus), filipinska kućica (Ruditapes philippinarum), zlatna kućica (Venerupis aurea), mediteranska kućica (Venerupis pullastra), prnjavica (Venus verrucosa)

                        Infekcija virusom taurskog sindroma

                        A+D+E

                        Kozice (Penaeus setiferus, Penaeus stylirostris, Penaeus vannamei)

                        Dubinska periska (Atrina spp.), vrč (Buccinum undatum), portugalska kamenica (Crassostrea angulata), brbavica (Cerastoderma edule), japanska kamenica (Crassostrea gigas), američka kamenica (Crassostrea virginica),  kusasta donaks (Donax trunculus), puzlatka (Haliotis discus hannai), Petrovo uho (Haliotis tuberculata), tupasti obalni pužić (Littorina littorea), sjeverna ledinka (Mercenaria mercenaria), Meretrix lusoria, Mya arenaria, plava dagnja (Mytilus edulis), mediteranska dagnja (Mytilus galloprovincialis), hobotnica (Octopus vulgaris), kamenica (Ostrea edulis), velika atlantska kapica (Pecten maximus), kućica (Ruditapes decussatus), filipinska kućica (Ruditapes philippinarum), sipa (Sepia officinalis), stromboid puževi (Strombus spp.), zlatna kućica (Venerupis aurea), mediteranska kućica (Venerupis pullastra), prnjavica (Venus verrucosa), hlap (Homarus gammarus), morski kratkorepi rak (Brachyura spp.), australski slatkovodni rak Yabi (Cherax destructor), div slatkovodni škamp (Macrobrachium rosenbergii), jastozi (Palinurus spp), baršunasta rakovica (Portunus puber), indopacifički močvarni rak (Scylla serrata), kozice (Penaeus indicus, Penaeus japonicus, Penaeus kerathurus)

                        Infekcija virusom žute glave rakova

                        A+D+E

                        Kozice (Penaeus indicus, Penaeus duorarum, Penaeus japonicus, Penaeus monodon, Penaeus setiferus, Penaeus stylirostris, Penaeus vannamei)

                        Dubinska periska (Atrina spp.), vrč (Buccinum undatum), portugalska kamenica (Crassostrea angulata), brbavica (Cerastoderma edule), japanska kamenica (Crassostrea gigas), američka kamenica (Crassostrea virginica),  kusasta donaks (Donax trunculus), puzlatka (Haliotis discus hannai), Petrovo uho (Haliotis tuberculata), tupasti obalni pužić (Littorina littorea), sjeverna ledinka (Mercenaria mercenaria), Meretrix lusoria, Mya arenaria, plava dagnja (Mytilus edulis), mediteranska dagnja (Mytilus galloprovincialis), hobotnica (Octopus vulgaris), kamenica (Ostrea edulis), velika atlantska kapica (Pecten maximus), kućica (Ruditapes decussatus), filipinska kućica (Ruditapes philippinarum), sipa (Sepia officinalis), stromboid puževi (Strombus spp.), zlatna kućica (Venerupis aurea), mediteranska kućica (Venerupis pullastra), prnjavica (Venus verrucosa)

                        Infekcija virusom sindroma bijelih pjega

                        C+D+E

                        Svi rakovi deseteronošci (red Decapoda)

                        Dubinska periska (Atrina spp.), vrč (Buccinum undatum), portugalska kamenica (Crassostrea angulata), brbavica (Cerastoderma edule), japanska kamenica (Crassostrea gigas), američka kamenica (Crassostrea virginica),  kusasta donaks (Donax trunculus), puzlatka (Haliotis discus hannai), Petrovo uho (Haliotis tuberculata), tupasti obalni pužić (Littorina littorea), sjeverna ledinka (Mercenaria mercenaria), Meretrix lusoria, Mya arenaria, plava dagnja (Mytilus edulis), mediteranska dagnja (Mytilus galloprovincialis), hobotnica (Octopus vulgaris), kamenica (Ostrea edulis), velika atlantska kapica (Pecten maximus), kućica (Ruditapes decussatus), filipinska kućica (Ruditapes philippinarum), sipa (Sepia officinalis), stromboid puževi (Strombus spp.), zlatna kućica (Venerupis aurea), mediteranska kućica (Venerupis pullastra), prnjavica (Venus verrucosa)